Gostivari

Natyra mahnitëse, toka, pozita e volitshme gjeografike, mbi 500 m lartësi mbidetare, me gurgullimën e burimit të lumit Vardar, aty në perëndim të Maqedonisë, i rrethuar nga dy fortesa, Sharri dhe Mali i Thatë, dhe me shumë karakteristika të tjera, shtrihet i qetë me banorët e tij qyteti i shumë ngjarjeve dhe personaliteteve, Gostivari.

Pak histori
Rreth Gostivarit dhe për Gostivarin janë thurur shumë legjenda me versione të ndryshme bazuar nga pushtuesit e periudhave të ndryshme. Sipas dokumentit të vetëm nga epoka antike tek historiani Tit Livi (59 p.e.s – 17 p.e.s) thuhet se mbreti i fundit i Maqedonisë Pasai (179 – 163) me 10.000 ushtarë pas pushtimit të Uskanës (Kërçovës) pushton qytezën DrauDAK që më pas të pushtohej Oneji (Tetova). Nga këto të dhëna mund të kuptohet se qyteti i vjetër DrauDAK i cili ka pasur rëndësi të madhe, është gjendur në mes të Kërçovës dhe Tetovës, d.m.th. Gostivari i tanishëm.

Në vitin 1850 gjeologu dhe ballkanologu Ami Beu në përshkrimet për Tetovën në mes tjerave në një pjesë thotë se në Pollog gjendet “fshati i madh” Gostivari, ndërsa si qytet Gostivari për herë të parë është përmendur në dy shkrimet e shekullit XIX. Sipas tyre ky vendbanim i Pollogut ka formuar çarshinë e vet (qendrën) kurse e marta ka qenë ditë pazari. Në vitin 1874 qyteti ka pasur 400 shtëpi, rreth 2000 banorë, ndërsa në fund të shekullit të njëjtë 3500 banorë.

Bazuar në shkrimet e Abdylhaqim Doganit, Gostivari merr emrin nga vajza e ardhur nga Tivari që për vendbanim ka zgjedhur këtë qytet. Në gjuhën lokale vajza është gocë edhe atë nga Tivari, prandaj del emri Gostivar nga goca e Tivarit.

Demografia

 * Nacionaliteti                    Numri       Përqindja
 * Shqiptar                         54038       66.6%
 * Maqedon                          15877       19.5%
 * Turq                             7991        9.8%
 * Rom                              2237        3.8%
 * Vlleh                            15          0.01%
 * Serb                             160         0.19%
 * Boshnjakë                        39          0.04%
 * Të tjerë                         685         0.84%


 * Gjithsej                        81042       100%

Politika
Momentalisht në kryesinë e Komunës se Gostivarit gjendet Nevzajt Bejta nga BDI ( Bashkimi Demokratik për Integrim).

Shiko dhe këtu

 * Komuna e Gostivarit

Lidhje të jashtme

 * Gostivari info (anglisht)

Гостивар Gostivar Gostivar Gostivar Gostivar Gostivar hsb:Gostivar Гостивар Gostivar Gostivar Gostivar Гостивар Gostivar Гостивар Gostivar